Poroshenko Rossiyada o‘tkaziladigan futbol bo‘yicha jahon chempionatini boykot qilishga chaqirdi

Ukraina prezidenti Pyotr Poroshenko o‘zining Germaniyaga tashrifi davomida 2018-yilda Rossiyada bo‘lib o‘tadigan futbol bo‘yicha jahon chempionatini boykot qilishga chaqirdi, deb xabar bermoqda “Korrespondent.net”.

“Menimcha, ushbu jahon chempionatini boykot qilish masalasini muhokama qilish lozim. Rossiya qo‘shinlari Ukraina hududida qolar ekan, men ushbu jahon chempionati o‘tkazilishini aqlga sig‘maydi, deb hisoblayman”, − dedi Poroshenko.
Eslatib o‘tamiz, avvalroq Futbol assotsiatsiyalari xalqaro federatsiyasi (FIFA) vitse-prezidenti hamda Shimoliy va Markaziy Amerika  va Karib havzasidagi mamlakatlar futbol konfederatsiyasi (CONCACAF) rahbari Jeffri Uebb Rossiyada ayni paytda kuzatilayotgan irqchilik tufayli u yerda jahon chempionati o‘tkazib bo‘lmasligini ma’lum qilgan edi.